Iisakki Laati

Iisakki Valfrid Laati (8. joulukuuta 1892 Vampula – 12. tammikuuta 1971 Helsinki) oli suomalainen päätoimittaja, järjestömies ja toimistopäällikkö. Laatin vanhemmat olivat maanviljelijä Elias Laati ja Maria Fredrika Mäkipihko. Hän pääsi ylioppilaaksi 1913 ja valmistui filosofian kandidaatiksi 1916. Laati opiskeli myöhemmin Saksassa 1926–1928. Laati toimi tilastollisen päätoimiston ylimääräisenä aktuaarina 1920–1924, Iltalehden päätoimittajana 1924–1926, Uuden Suomen päätoimittajan apulaisena 1929–1932 ja Ajan päätoimittajana 1932–1933. Hän oli sitten merenkulkuhallituksen tilasto- ja rekisteritoimiston aktuaarina 1935–1942, kauppaministeriön taloudellisen tutkimustoimiston päällikkönä 1942–1948, Kokkolan kauppakoulun vanhempana lehtorina 1949–1952 sekä merenkulkuhallituksen toimistopäällikkönä 1952–1959. Laati oli lisäksi Henkisen Työn Yhtymän sihteerinä 1936–1944 ja Henkisen Työn päätoimittajana 1939–1944. Vuosina 1945–1950 hän julkaisi Politiikka-nimistä aikakauslehteä. Laati oli Veronmaksajain keskusliiton hallituksen puheenjohtajana 1955–1962. Laati oli naimisissa vuodesta 1920 Taina Johanna Järvisen kanssa. == Teokset == * Penkkiurheilijana Amsterdamissa: tuokiokuvia olympialaisista kisoista. Kirja, Helsinki 1928 * Internationale - vai Maammelaulu?; kirj. Iisakki Laati, V. Katajarinne ja U. T. Halminen. Suomen teollisuusliitto, Helsinki 1936 * Koulunkäyneiden liikarunsaus ja sen synnyttämät ongelmat. Helsinki 1936 * Virkamiesten valmistuskustannuksista. Suomen virkamiesyhdistysten keskusliitto, Helsinki 1937 * Kauppa- ja teollisuusministeriö 50 vuotta: 1888-1938. Helsinki 1938 * Législation et activité sociale en Finlande. Oy Suomen kirja, Helsinki 1939 * Onko suomalaisten ikä jo saavuttanut pisimmän mittansa?. Helsinki 1939 * Sosiaalinen lainsäädäntö ja toiminta Suomessa. Valtioneuvosto, Helsinki 1939, 2. painos 1942, 3. Niilo Salomaan toim. painos Sosiaaliministeriö, Helsinki 1946 * Itsenäisyysajan kehitystä Kauppa- ja teollisuusministeriön valvomilla toiminta-aloilla. Suomen aseveljien liitto, Helsinki 1942 * Henkisen alan järjestötoimintaa Suomessa. Henkisen Työn yhtymä, Helsinki 1944 * Suomen Luotsi– ja majakkalaitoksen historia 1808-1946. Merenkulkuhallitus, Helsinki 1946 * Social legislation and work in Finland. Ministry for Social Affairs, Helsinki 1949 * Sosiaalinen lainsäädäntö ja toiminta Suomessa; tark. Niilo Salomaa. Sosiaaliministeriö, Helsinki 1954 * 50 vuotta kultaseppien yhteistyötä: Suomen kultaseppien liitto 1905-1955. Suomen kultaseppien liitto, Helsinki 1955 * J. K. Paasikivi: Valtakunnallinen elämäntyö. Toimittanut Kauko Kare, kirjoittajina Kareen lisäksi Reinhold Svento, Kalle Lähteenoja, Iisakki Laati, Väinö Leskinen, J. W. Tuura, Pentti Poukka, Ida Pekari, T. H. Heikkilä ja Matti Kurjensaari. Kivi, Helsinki 1956 === Toimitustöitä === * Kansalaiskirja: yleisen kansalaistietouden opasteos; toimittanut Iisakki Laati. Fennia, Helsinki 1944 * Oy Lindström ab 1848-1948: Uusi Pesula 1913-1948; kirjottaneet Gunnel Steinby ja Eino Roiha; painoon toim. Iisakki Laati. Lindström, Helsinki 1948 * Kuka kukin oli: henkilötietoja 1900-luvulla kuolleista julkisuuden suomalaisista - Who was who in Finland; toim. Iisakki Laati, Ilmari Havu, Yrjö Blomstedt. Otava 1961 * artikkeleja Isoon Tietosanakirjaan, Otava 1931–1939. === Suomennoksia === * Gunnar Landtman: Kant. WSOY 1922 * Fr. W. Foerster: Valtiollinen siveys- ja kasvatusoppi: erikoisesti huomioon ottaen Saksan tulevat tehtävät. WSOY 1922 * Henri Béraud: Mitä minä näin Moskovassa. Schildt, Helsinki 1926 * F. A. Hornibrook: Pidä vatsasi kurissa: kuinka liikalihavuus ja umpitauti voitetaan. WSOY 1935 * Wolfgang Heller: Teoreettinen kansantaloustiede. WSOY 1935 == Lähteet == * Kuka kukin on 1954 (Projekt Runeberg) * Toimihenkilö- ja virkamiesjärjestöjen keskusliiton toimintakertomus 1971, Laatin muistokirjoitus sivu 4 (pdf-tiedosto) * Iisakki Laati : Maailman vanhin hallitseva ruhtinas, Suomen Kuvalehti, 24.11.1928, nro 48, s. 30, Kansalliskirjaston digitaaliset aineistot Luokka:Suomalaiset päätoimittajat Luokka:Suomalaiset virkamiehet Luokka:Vuonna 1892 syntyneet Luokka:Vuonna 1971 kuolleet